Pavel Filonov

Pavel Nikolayevich Filonov (; Mosku, 1883ko urtarrilaren 8a-San Petersburgo, 1941eko abenduaren 3a) margolari, teoriko eta poeta errusiarra izan zen. Errusiako Abangoardismoaren partaidea izan zen.https://arthive.com/es/pavelfilonov

 Biografia 
Moskun jaio zen eta 1897an San Petersburgora joan zen arte eskolak hartzera. 1910 eta 1914 artean, Yelena Guro eta Mikhail Matiushinek sortutako Gazteriaren Batasuna (Soyuz Molodyozhi) talde artistikoan parte hartu zuen. 1912an, Arte Analitiko edo Antikubismoaren printzipioak formulatu zituen «Kanon eta legea» artikuluan. Filonoven arabera, «kubismoak bere gainazal geometrikoko elementuak erabiliz irudikatzen ditu objektuak, baina "errealista analitikoek" objektuak irudikatu beharko lituzkete bere barne-arimako elementuak erabiliz».

1913 eta 1915 artean, Errusiako futurismoarekin erlazionatu zen eta Kazimir Malevitxekin kolaboratu zuen Velimir Jlebnikoven lanak ilustratuz. 1916ko udazkenean, Errumaniako frontean Lehen Mundu Gerran zerbitzatzeko izena eman zuen.https://historia-biografia.com/pavel-filonov/

1919an, Hermitage Museoko lehen erakusketa librean parte hartu zuen, eta 1923an Arteen Akademiako irakasle eta Kultura Artistikoaren Institutuko (INKhUK) kide egin zen.

1929an, Errusiako Estatu Museoak bere atzera begirako bat prestatu zuen, baina sobietar gobernuak erakusketa hau debekatu zuen, errusiar errealismotik urruntzen zelako.https://www.epdlp.com/pintor.php?id=6954 1932az geroztik, nahiz eta gosez hiltzen egon, bere lanak bildumagile pribatuei saltzeari uko egiten zion, Errusiar Museoarentzat opari bat izan zitezen, hau da, herriarenak zirelako.https://www.descubrirelarte.es/2015/12/23/pavel-filonov-pintor-y-poeta.html Inanizioz hil zen Leningradeko Setioan.

 Lan aukeratuak 

 Erreferentziak 

 Kanpo estekak 
 :Filonovi buruzko fitxa MoMan.
 :Pavel Filonov Olga's Galleryn.

Kategoria:Moskutarrak
Kategoria:Sanpetersburgotarrak
Kategoria:Errusiako margolariak
Kategoria:XX. mendeko margolariak
Kategoria:Sobietar Batasuneko margolariak
Kategoria:Errusiako poetak
Kategoria:Errusiako idazleak
Kategoria:Sobietar Batasuneko idazleak
Kategoria:Sobietar Batasuneko poetak
Kategoria:Errusierazko idazleak
Kategoria:Abangoardismo errusiarra
Kategoria:Goseak hildakoak
Kategoria:San Petersburgon hildakoak
Kategoria:Moskuko Estatu Unibertsitateko ikasleak